【獨門秘技】薛恩機會馬「話你知」
2024年04月27日 13:20
東網電視
更多新聞短片
「話你知」剛周四草地快跳,火力兼備。
薛恩周日作今季第3次來港客串,之前兩次方嘉柏都鼎力支持,亦有頭馬交出,今次兩駒合作,貴精不貴多,第2場「話你知」正在冒起的5歲馬,今季初出1000米嫌短當然熱身性質,翌仗跑田草1400米即重開勝門,上三班後跑6次未贏,但5次有獎金收,逐漸適應,跑開一哩上仗突縮程跑1400米難度高,排埋14檔早段已包尾,雖然第10名過終點,但竟造全場最快末段,其實末段收復頗多失地,只不過路程稍短,今次返一哩,應有追趕餘地。
至於第6場「黑桃火箭」,演出一向忠心,季內只跑兩仗體力足,上仗氣管多血後小休個多月,埋門試閘走勢清風送爽,轉戰田草1400米表現稍短,但其實過往3戰季殿各一,抖抖埋有新鮮感必可應付。
赤火驍龍靚檔再捧
另外,沙田草地2000米起步後很快轉第1個彎,所以檔位及際遇非常重要,周日第1場四班2000米,總場次560有8駒今次再遇,值得研究,該場三甲馬為冠軍「逐步贏」5檔、亞軍「赤火驍龍」1檔,季軍「永勝金駒」4檔,內檔佔盡優勢,今次「逐步贏」10檔,尺寸馬早段唔畀又落後多,畀又恐跟得前,形勢不佳,「永勝金駒」上仗早段守中游位置,今次13檔不能再慳慳埋埋衝,長途賽經驗不多,應難應付。
「赤火驍龍」上場終取得季內首度入位,沿途守好位末段猶有餘勁,慢熱分子季尾會愈跑愈好,7次跑2000米或以上長途賽取冠亞季殿各一,今次3檔仍會守好位因1檔「夢照發」必放,2檔「一舖到位」留後跑,形勢依然着數。■西門獨